
ᒐᕙᒪᒃᑯᓐᓂᑦ ᐃᓄᖕᓄᑦ ᑐᓴᒐᒃᓴᖅ
ᑲᓇᑕᒥ ᐊᕕᒃᑐᖅᓯᒪᓂᐅᔪᓂ ᑕᐅᖅᓰᓂᕐᒧᑦ ᖃᕋᓴᐅᔭᒃᑯᑦ ᖃᐅᔨᓴᕈᑎ
ᐱᒋᐊᕐᕕᖓᑕ ᐅᓪᓗᖓ:	ᔫᓂ 9, 2026
ᐃᓱᓕᕝᕕᑦᓴᖓᑕ ᐅᓪᓗᖓ:	ᔫᓂ 17, 2026
ᓄᓇᕘᓕᒫᒧᑦ	60 ᑎᑦᑕᑯᓗᐃᑦ
ᓄᓇᕗᑦ ᒐᕙᒪᖓᑕ ᓄᓇᓕᖕᓂ ᐱᔨᑦᑎᕋᖅᑎᖏᑦ ᑎᓕᐅᕆᕗᑦ ᑕᒪᐃᓐᓂᑦᑎᐊᖅ ᐱᔨᑦᑎᕋᕐᕕᖃᕐᓂᕐᒧᑦ ᓇᖕᒥᓂᕆᔭᐅᔪᓂᒃ ᐃᓚᐅᖁᓪᓗᒋᑦ ᑲᓇᑕᐅᑉ ᒐᕙᒪᖓᑕ ᑲᓇᑕᒥ ᐊᕕᒃᑐᖅᓯᒪᓂᐅᔪᓂ ᑕᐅᖅᓰᓂᕐᒧᑦ ᖃᕋᓴᐅᔭᒃᑯᑦ ᖃᐅᔨᓴᕈᑎ.
ᐱᓕᕆᖃᑎᒋᓪᓗᒋᑦ ᒐᕙᒪᑐᖃᒃᑯᑦ, ᑲᓇᑕᒥ ᐊᕕᒃᑐᖅᓯᒪᔪᑦ ᐊᒻᒪ ᐅᑭᐅᖅᑕᖅᑐᒥ ᐱᓕᕆᖃᑎᒋᕙᒃᑕᕗᑦ, ᓄᓇᕗᑦ ᒐᕙᒪᒃᑯᑦ ᓴᖅᑭᑦᑎᔪᒪᓪᓚᑦᑖᖅᐳᑦ ᑐᑭᖃᑦᑎᐊᖅᑐᓂᒃ ᐊᒻᒪ ᐊᑐᖅᑕᐅᑦᑎᐊᕈᓐᓇᖅᑐᓂᒃ ᓴᖅᑭᑉᐸᓪᓕᐊᔪᓂᒃ ᐃᑲᔪᖅᓱᐃᔪᓂᒃ ᐱᕈᖅᐸᓪᓕᐊᖏᓐᓇᖅᑐᓂᒃ ᓇᖕᒥᓂᕆᔭᐅᔪᓂᒃ ᐊᒻᒪ ᑮᓇᐅᔭᓕᐅᕋᓱᐊᖅᑎᓂᒃ ᓄᓇᕗᒻᒥ ᐊᒻᒪ ᑲᓇᑕᓕᒫᒥ. ᑕᐃᒪᐃᓐᓂᐊᕐᓗᓂ, ᐱᒻᒪᕆᐅᕗᖅ ᑐᓴᕆᐊᒃᓴᖅ ᓇᖕᒥᓂᕆᔭᐅᔪᓂᑦ ᐱᑐᐃᓐᓇᐅᙱᑦᑐᓂᑦ ᑲᔪᓯᓂᖃᑦᑎᐊᖅᑐᓂᑦ ᐊᔪᕐᓇᖅᑐᖅᓯᐅᕈᑕᐅᕙᒃᑐᓂᒡᓗ ᐱᓕᕆᑎᓪᓗᒋᑦ ᓂᐅᕐᕈᑎᖃᕋᓱᒃᑎᓪᓗᒋᑦ, ᓂᐅᕐᕈᑎᖃᕋᓱᒃᖢᑎᒡᓘᓐᓃᑦ, ᐱᔨᑦᑎᕋᐅᑎᓂᑦ ᐊᕕᒃᑐᖅᓯᒪᔪᓂᑦ ᐅᑭᐅᖅᑕᖅᑐᒥᓪᓘᓐᓃᑦ ᑭᒡᓕᖏᓐᓂᑦ.
ᐱᔭᕇᑲᐃᓐᓇᕈᒃ ᖃᐅᔨᓴᕈᑎᑦ ᐅᕙᑦᑎᓐᓄᑦ ᐅᓂᒃᑳᕐᕕᒋᔪᒪᓪᓗᒋᑦ ᐊᑐᖅᓯᒪᔭᕐᓂᒃ. ᐊᑐᖅᓯᒪᔭᖏᑦ ᓄᓇᕗᒻᒥ ᓇᖕᒥᓂᕆᔭᐅᔪᑦ ᐃᓚᓕᐅᔾᔭᐅᓯᒪᓗᑎᒃ ᑕᕝᕙᓂ ᖃᐅᔨᓴᕈᑎᒥ ᐱᒻᒪᕆᐅᕗᖅ ᐋᖅᑭᒃᓱᐃᓂᐊᕐᓗᓂ ᐋᖅᑭᒋᐊᕈᑎᒃᓴᓂᒃ ᐃᑲᔫᑕᐅᔪᓐᓇᖅᑐᓂᒃ ᓇᖕᒥᓂᕆᔭᐅᔪᓄᑦ ᑕᒫᓂ ᓄᓇᑦᑎᓐᓂ.
ᐅᑯᐊ ᖃᐅᔨᓴᕈᑎᑦ ᒪᑐᕝᕕᒃᓴᓕᒃ ᔫᓂ 17-ᒥ.
###


ᑐᓴᒐᒃᓴᓂᑦ ᖃᐅᔨᒋᐊᕐᕕᒃᓴᖅ:
ᑭᐅᕋ ᑐᐊᕗᑦ
ᐊᐅᓚᑦᑎᔨ, ᑐᓴᐅᒪᖃᑦᑕᐅᑎᓂᕐᒧᑦ
ᓄᓇᓕᖕᓂ ᐱᔨᑦᑎᕋᖅᑎᒃᑯᑦ
867-975-7834
CS@gov.nu.ca
ᑭᒃᑯᑐᐃᓐᓇᕐᓄᑦ ᑐᓴᒐᒃᓴᑦ ᐊᑐᐃᓐᓇᐃᑦ ᐃᓄᒃᑎᑐᑦ, ᖃᓪᓗᓈᑐᑦ ᐃᓄᐃᓐᓇᖅᑐᓐ ᐅᐃᕖᑐᓪᓗ ᐅᕙᙵᑦ www.gov.nu.ca.
Public Service Announcements are available in Inuktitut, English, Inuinnaqtun and French on www.gov.nu.ca.
Kavamatkunnin Tuhaqtitaujukhat hailihimajun Inuktitut, Qablunaatun, Inuinnaqtun Uiuitullu uvani www.gov.nu.ca.
Les messages d’intérêt public sont disponibles en inuktitut, en anglais, en inuinnaqtun et en français au www.gov.nu.ca.

